**Գրեգորի Դիզ** (անգլ.՝ J. Gregory Dees, անգլ.՝ Greg Dees, հոկտեմբերի 16, 1950(1950-10-16), Ցինցինատի, Օհայո, ԱՄՆ - դեկտեմբերի 20, 2013(2013-12-20), Դարեմ, Հյուսիսային Կարոլինա, ԱՄՆ), ամերիկացի գիտնական, պրոֆեսոր, «Դյուկի համալսարանի» Սոցիալական ձեռնարկատիրության հիմնադիրը և տնօրենը։

Գրեգորի Դիզն առաջինն է եղել, որ ներկայացրել է սոցիալական ձեռնարկատիրությունը որպես մասնագիտություն և ակադեմիական գիտական դիսցիպլին 1990-ական թվականների կեսերին։

Գրեգորի Դիզը երկու գրքերի (անգլ.՝ Enterprising Nonprofits և անգլ.՝ Strategic Tools for Social Entrepreneurs), մոտ 60 գիտական հոդվածների, բազմաթիվ հետազոտությունների և մեթոդական մշակումների հեղինակ է, որոնցում ցույց է տվել, որ ձեռնարկատիրության և նորարարությունների պրակտիկան կարող են համադրվել սոցիալական լուծումների հետ` աղքատության, շրջակա միջավայրի աղտոտվածության և այլ հիմնախնդիրների դեմ պայքարում։

Ի հավելումն ակադեմիական գործունեության` Դիզն աշխատել է The Bridgespan Group, Inc. ինչպես նաև` այլ կազմակերպությունների դիտորդական խորհուրդներում, նախագահել է Համաշխարհային տնտեսական ֆորումի սոցիալական նորարարությունների սեկցիաներ, եղել է Journal of Social Entrepreneurship և Social Enterprise Journal պարբերականների խմբագրական խորհուրդներում, աշխատել է Kauffman Foundation-ում։

Կենսագրություն
--------------

Գրեգորի Դիզը ծնվել է 1950 թվականին։

Ավարտել է Ցինցինատիի համալսարանը` բակալավրի աստիճանով, մագիստրոսի աստիճան է ստացել Եյլի համալսարանում և դոկտորական աստիճան` Ջոնս Հոփքինսի համալսարանում։

Կրթություն ստանալուց հետո աշխատել է որպես խորհրդատու McKinsey & Company-ում:0

Դիզն իր ակադեմիական կարիերան սկսել է Եյլի համալսարանի մենեջմենթի դպրոցում (անգլ.՝ Yale School of Management), իսկ ավելի ուշ սկսել է դասավանդել Հարվարդի բիզնես դպրոցում, որտեղ հանդես է եկել սոցիալական ձեռնարկատիրության դասընթաց ստեղծելու նախաձեռնությամբ։

1995 թվականին արժանացել է Harvard’s Apgar Award for Innovation in Teaching մրցանակին։

Որոշ ժամանակ սոցիալական ձեռնարկատիրության զարգացմամբ զբաղվելուց հետո վերադարձել է Սթենֆորդի համալսարանի Բիզնեսի բարձրագույն դպրոց (անգլ.՝ Stanford Graduate School of Business), որտեղ նա մշակել է բակալավրիատի, մագիստրատուրայի և բիզնես դասընթացի ծրագրեր և օգնել է Սթենֆորդի սոցիալական նորարարությունների կենտրոնի բացմանը։

1998 թվականին հրատարակել է «Սոցիալական ձեռնարկատիրության իմաստը» հոդվածը (անգլ.՝  The Meaning of Social Entrepreneurship):

2001 թվականին Դիզն սկսել է աշխատել Ֆուկուայի բիզնես դպրոցում։

Գրեգ Դիզը և Բես Անդերսոնը (անգլ.՝ Beth Battle Anderson) ստեղծել են Դյուկի համալսարանին կից Սոցիալական ձեռնարկատիրության զարգացմանը կենտրոնը (CASE).

2007 թվականին Ասպենի ինստիտուտը (անգլ.՝ Aspen Institute) և Աշոկա հիմնադրամը պարգևատրել են Գրեգորի Դիզին` սոցիալական ձեռնարկատիրության ոլորտում ունեցած ձեռքբերումների համար։

2012 թվականին ԱՄՆ Միջազգային զարգացման գործակալությունը պարգևատրել է Սոցիալական ձեռնարկատիրության զարգացման կենտրոնին ու դրա զարգացման համար հատկացրել է 10 մլն ամերիկյան դոլար։

Գրեգորի Դիզը մահացել է 2013 թվականի դեկտեմբերի 20-ին, 63 տարեկան հասակում, Դյուկի համալսարանի հիվանդանոցում։

Ծանոթագրություններ
------------------

1. 1 2 3 4
2. 1 2 3 4
3. 1 2 3 4 5 6 7 8 9 10 11 12 13 14 15  David Jarmul (2013-12-21)։ «Greg Dees, a Pioneer of Social Entrepreneurship, Dies at Age 63» (անգլերեն)։ Duke Today։ Վերցված է 2015-04-22
4. 1 2 3 4 5  «Gregory Dees: The Man Who Defined Social Entrepreneurship» (անգլերեն)։ Bloomberg։ 2014-01-08։ Վերցված է 2015-04-22
5. 1 2 3 4 5 6  «J. Gregory Dees» (անգլերեն)։ Bloomberg։ Վերցված է 2015-04-29
6. 1 2 3 4 5  «Remembering Greg Dees» (անգլերեն)։ Stanford Social Innovation Review։ 2014-01-09։ Վերցված է 2015-04-22
7. ↑  *Джилл Кикал, Томас Лайонс* Социальное предпринимательство: миссия – сделать мир лучше = Understanding Enterpreneurship. The Relentless Pursuit of Mission in an Ever Changing World. — М.: Альпина Паблишер, 2014. — 304 с. — ISBN 978-5-9614-4458-2

|  |  |  |  |  |  |
| --- | --- | --- | --- | --- | --- |
| 

|  |  |  |  |  |
| --- | --- | --- | --- | --- |
|  ⛭  | 

|  Չափորոշչային վերահսկողություն |
| --- |
|  |
| CONOR: 82216291 · ISNI: 0000000022424577 · LCCN: n00108860 · NTA: 239472241 · NUKAT: n2020022558 · SUDOC: 132601788 · VIAF: 16008725 · WorldCat VIAF: 16008725 |

 |

 |